Сацыяльна-эканамічныя наступствы пандэміі COVID-19

Пандэмія каронавіруса COVID-19 мела далёка ідучыя наступствы акрамя самога распаўсюджвання хваробы і спроб розных краін арганізаваць каранцін.

## Фінансы 
У пачатку пандэмія аказвала лакальны ўплыў на фондавыя біржы Кітая, дзе з 21 студзеня 2020 года пачалі зніжацца аб’ёмы таргоў. Але ўжо 27 студзеня, на фоне росту колькасці хворых, падзенне закранула FTSE 100 і еўрапейскія біржы.

Далейшае развіццё падзей прывяло да глабальнага абвалу фондавага рынку, які пачаўся 20 лютага 2020 года. Прамысловы індэкс Доу-Джонса, індэкс S&P 500 і NASDAQ-100 упалі 27 лютага ў адну з горшых гандлёвых тыдняў пасля фінансавага крызісу 2007—2008 гадоў. Рынкі на працягу наступнага тыдня сталі надзвычайны валацільнымі, з ваганнямі ў 3% ці больш за штодзённую сесію. 9 сакавіка ўсе тры індэкса Уол-стрыт упалі больш чым на 7%, і большасць сусветных рынкаў паведамілі аб зніжэнні дзелавой актыўнасці, галоўным чынам у адказ на цэнавую вайну на нафтавым рынку паміж Расіяй і Саудаўскай Аравіяй. Падзенне атрымала назву Чорны панядзелак, і было горшым падзеннем з часоў Вялікай рэцэсіі ў 2008 годзе. Праз тры дні пасля Чорнага панядзелка адбылося яшчэ адно падзенне — Чорны чацвер, калі акцыі па ўсёй Еўропе і Паўночнай Амерыцы ўпалі больш чым на 9%. На Уол-стрыт адбылося самае вялікае аднадзённае зніжэнне працэнтных ставак з часоў Чорнага панядзелка ў 1987 годзе, а індэкс FTSE Mors of Borsa Italiana ўпаў амаль на 17%, стаўшы самым пацярпелым рынкам падчас Чорнага чацвярга.

## Эканоміка 
Непасрэдна пандэмія прывяла да закрыцця прадпрыемстваў у краінах з высокім адсоткам хворых, рэзкага ўзрастання попыту на прадукты штодзённага попыту, спекуляцыям на рынку пэўных тавараў: супрацьвірусных прэпаратаў, санітарных масак, сродкаў дэзынфекцыі.

З-за прыпынку прадпрыемстваў у Кітаі, а затым і ва ўсім свеце, попыт на нафту і нафтапрадукты значна ўпаў. На фоне зніжэння попыту Расія і АПЕК не змаглі дамовіцца аб скарачэнні здабычы нафты і пачалі цэнавую вайну на рынку вуглевадародаў, што, у сваю чаргу, прывяло да абвальвання цэн на нафту.

Былі адменены бізнес-мерапрыемствы, як, напрыклад, авіясалон Фарнбаро.

## Палітыка 
### Дэзынфармацыя 
12 сакавіка 2020 года прадстаўнік міністэрства замежных спраў КНР Чжан Ліцзянь заявіў, што, магчыма, вірус COVID-19 у КНР завезлі амерыканскія вайскоўцы. Пасля гэтага пасла КНР у ЗША Цуя Тянькая выклікалі ў Дзярждэпартамэнт ЗША, дзе яму быў выказаны пратэст супраць «нахабнай кампаніі па дэзынфармацыі».

Улады Ірана таксама выказалі здагадку, што COVID-19 — гэта біялагічная зброя ЗША, за што ўлады ЗША таксама абвінавацілі іх у дэзынфармацыі.

### Закрыццё межаў 
Ужо з сярэдзіны сакавіка 2020 многія краіны ЕС абмежавалі або цалкам забаранілі скрыжаванне сваіх межаў на нацыянальным узроўні. Знешнія межы ЕС і Шэнгенскай зоны сталі часова закрытымі для замежнікаў з поўдня 17 сакавіка.

13 сакавіка 2020 года прэзідэнт ЗША Дональд Трамп забараніў уезд у ЗША з краін Шэнгенскай зоны. Аналагічныя меры прынялі многія іншыя краіны.

## Адукацыя 
Пандэмія закранула сістэмы адукацыі ва ўсім свеце, што прывяло да масавага закрыцця школ і ўніверсітэтаў. Па стане на 20 сакавіка 2020 года ўрады ў 135 краінах абвясцілі або ажыццявілі закрыццё школ і ўніверсітэтаў.

Паралельна з гэтым пачаўся масавы пераход да навучання школьнікаў і студэнтаў праз інтэрнэт.

### Спорт 
Былі адменены або адкладзеныя мноства спаборніцтваў, у тым ліку буйныя міжнародныя, такія як:
* чэмпіянат Еўропы па футболе 2020 (перанесены з 2020 на 2021 г.);
* летнія Алімпійскія гульні 2020 у Токіа (перанесены з 2020 на 2021 г.);
* матчы плэй-оф Лігі чэмпіёнаў УЕФА (адкладзеныя);
* матчы плэй-оф Лігі Еўропы УЕФА (адкладзеныя);
* Кубак Амерыкі па футболе 2020 (перанесены з 2020 на 2021 г.);
* нацыянальныя чэмпіянаты еўрапейскіх краін практычна па ўсіх відах спорту адкладзеныя або скасаваныя, уключаючы чэмпіянаты Англіі, Германіі, Іспаніі, Італіі, Францыі, Расіі па футболе;
* Гран-пры Аўстраліі «Формулы-1» (адмена);
* сезон НБА (адкладзены);
* сезон НХЛ (адкладзены);
* сезон МЛБ (пачатак адкладзена);
* Адкрыты чэмпіянат Францыі па тэнісе 2020 (перанесены)
* Чэмпіянат свету па хакеі з шайбай 2020 (адмена)

## Культура 
Па ўсім свеце ў той ці іншай ступені было абмежавана наведванне кінатэатраў, кінафэсты былі адменены або адкладзены, кінарелізы і кінавытворчасць прыпынена.

Аднак разам з тым струменевае вяшчанне стала больш папулярным (у сувязі з гэтым Netflix, як і YouTube, прыйшлося знізіць якасць струменевага відэа, каб знізіць нагрузку на правайдэраў), гэта прывяло да росту акцый Netflix.

Было адменена або адкладзена мноства фестываляў, выстаў і конкурсаў, у тым ліку Маскоўскі міжнародны кінафестываль, Канскі кінафестываль і конкурс песні «Еўрабачанне-2020».

## Крыніцы 
Катэгорыя:Пандэмія COVID-19